গ্র্যান্ড ফিনালি (রূপলস ড্র্যাগ রেস মৌসুম ৭)

গ্র্যান্ড ফিনালি হলো আমেরিকান টেলিভিশন ধারাবাহিক রূপলস ড্র্যাগ রেস-এর সপ্তম মৌসুমের চতুর্দশ পর্ব। এটি মূলত ২০১৫ সালের ১লা জুন প্রচারিত হয়।

 পর্ব 
থাম্ব|২০১৭ সালে ভায়োলেট চাচকি
মৌসুমের সকল প্রতিযোগী সরাসরি সম্প্রচারিত গ্র্যান্ড ফিনালিতে প্রত্যাবর্তন করেন। চূড়ান্ত প্রতিযোগীরা সকলেই তাদের জন্য বিশেষভাবে লেখা একটি গানে ঠোঁট মেলান। জিঞ্জার মিঞ্জ, পার্ল এবং ভায়োলেট চাচকি যথাক্রমে "প্রে অ্যান্ড স্লে", "স্লিপ ওয়াকার" এবং "টু মানি ড্যাডিজ" গানে ঠোঁট মেলান। এরপর কাটিয়াকে এই মরশুমের মিস কনজেনিয়ালিটি ঘোষণা করা হয়। ভায়োলেট চাচকি এই মৌসুমের বিজয়ী ঘোষিত হন, এবং জিঞ্জার মিঞ্জ এবং পার্ল রানার্স-আপ স্থান অর্জন করেন।

"আমেরিকাস নেক্সট ড্র্যাগ সুপারস্টার" খেতাব, আনাস্তাসিয়া বেভারলি হিলস কসমেটিকসের এক বছরের সরবরাহ, এবং $১০০,০০০ নগদ পুরস্কার নিয়ে মৌসুম ৭-এর বিজয়ী বিদায় নেন।
 উৎপাদন 
পর্বটি লস অ্যাঞ্জেলেসের অরফিয়াম থিয়েটারে চিত্রায়িত হয়েছিল।

পর্বটি মূলত ২০১৫ সালের ১লা জুন প্রচারিত হয়।

বিশেষত্ব
এই মৌসুমে প্রতিটি চ্যালেঞ্জ জেতা প্রতিযোগী অন্তত ২টি চ্যালেঞ্জ জিতেছে, ড্র্যাগ রেসের ইতিহাসে এমন ঘটনা এটাই প্রথম।
মৌসুমের খণ্ড চলচ্চিত্রে (ট্রেইলার) বিজয়ী কে হবেন এবং কে প্রথম বাদ পড়বেন তার একটি ইঙ্গিত দেওয়া হয়েছিল। এতে একটি সংক্ষিপ্ত অংশ ছিল যেখানে বিজয়ী ভায়োলেট চাকচি এবং প্রথম বাদ পড়া প্রতিযোগী টেম্পেস্ট ডুজার একে অপরের দিকে হেঁটে এসেছিলেন। তবে কৌশলটি অন্যান্য সিজনের খণ্ড চলচ্চিত্রেও ব্যবহার করা হয়েছিল, বিশেষ করে অল স্টারস ২-এর খণ্ড চলচ্চিত্র এবং পোস্টারে।

 তথ্যসূত্র 

বিষয়শ্রেণী:রূপলস ড্র্যাগ রেস
বিষয়শ্রেণী:আমেরিকান টেলিভিশন ধারাবাহিক